మళ్లీ మళ్లీ ప్రశ్నిస్తూ...
Published : 04/12/2020 08:31 IST
నిందితుడ్ని స్టేషన్‌కు తరలిస్తున్న పోలీసులు
భాస్కరపురం(మచిలీపట్నం),న్యూస్‌టుడే: మంత్రి పేర్ని నానిపై జరిగిన దాడియత్నం కేసుపై పోలీసులు చేపట్టిన విచారణ కొనసాగుతోంది. రెండు రోజులుగా విచారిస్తున్న వారినే పోలీసులు గురువారం స్టేషన్‌కు పిలిచి మళ్లీ విచారించారు. దాడి కేసులో నిందితుడ్ని అరెస్టు చేసి రిమాండ్‌కు పంపిన విషయం తెలిసిందే. తిరిగి విచారణ నిమిత్తం పోలీసులు తమ కస్టడీకి ఇవ్వాలని కోర్టును కోరారు. రెండు రోజులు కస్టడీకి ఇస్తూ కోర్టు ఆదేశించడంతో ఉదయం పోలీసులు పటిష్ఠ బందోబస్తు మధ్య నిందితుడ్ని బందరులోని సబ్‌జైలు నుంచి మచిలీపట్నం పోలీసుస్టేషన్‌కు తరలించి, విచారిస్తున్నారు. ఇప్పటికే తెదేపా ముఖ్య నాయకులను విచారిస్తున్న పోలీసులు మాజీ మంత్రి కొల్లు రవీంద్రకు నోటీసులు జారీ చేశారు. ఇసుక లేక అక్కసుతో దాడి చేసి ఉండొచ్చని మీడియాలో రవీంద్ర చేసిన వ్యాఖ్యలు ఏ ఆధారాలతో చేశారన్న కోణంలో ఆయన స్వగృహంలో విచారించారు. దీనిపై రవీంద్ర విలేకరులతో మాట్లాడుతూ పోలీసులు తనకు నోటీసులిచ్చి స్టేట్‌మెంట్‌ను నమోదు చేసుకున్నారని ధ్రువీకరించారు. ఇసుక లేక నిందితుడు హత్యాయత్నానికి పాల్పడ్డారని మీరు ఏ ఆధారంతో చెప్పారంటూ పోలీసులు ప్రశ్నించగా, ఘటన జరిగిన అనంతరం జిల్లా ఎస్పీ మీడియాతో మాట్లాడుతూ ఇదే అనుమానాన్ని వ్యక్తం చేయడం చూసి ఆ ఆధారాలతోనే తానూ మాట్లాడినట్లు పోలీసులకు వివరించానని రవీంద్ర చెప్పారు. గత కొన్ని రోజులుగా విచారణ పేరుతో తెదేపా నేతలను ఇబ్బంది పెడుతున్నారని అన్నారు. పోలీసులు న్యాయబద్ధంగా విచారణ జరపాలని కోరుతున్నానని తెలిపారు. నిందితుడ్ని విచారిస్తున్న పోలీసులు రెండు రోజుల్లో విచారణ పూర్తి చేసి వివరాలు వెల్లడిస్తారా, లేదా కస్టడీ గడువు పొడిగింపు కోరతారా అన్నది తెలియాల్సి ఉంది.
malli malli prasnistuu...
Published : 04/12/2020 08:31 IST
ninditudni stationku taralistunna poliisulu
bhaskarapuram(machilipatnam),neusetude: mantri paerni naanipai jarigina daadiyatnam kesupai poliisulu chepattina vichaarana konasagutondi. rendu rojulugaa vichaaristunna vaarine poliisulu guruvaram stationku pilichi malli vichaarinchaaru. daadi kesulo ninditudni arestu chesi remandeaku pampina vishayam telisinde. tirigi vichaarana nimittam poliisulu tama kastadeeki ivvaalani kortunu koraru. rendu rojulu kastadeeki istuu kortu aadesinchadamto udayam poliisulu patishta bandobastu madhya ninditudni bandarulooni subezailu nunchi machilipatnam polisustationnaku taralinchi, vichaaristunnaaru. ippatike tedepa mukhya naayakulanu vichaaristunna poliisulu maji mantri kollu raveendraku notisulu jaarii chesaru. isuka leka akkasutho daadi chesi undochani medialo ravindra chesina vyaakhyalu e aadhaaraalato chesaranna konamlo aayana swagruhamlo vichaarinchaaru. deenipai ravindra vilekarulatho maatlaadutuu poliisulu tanaku notisulichi statementin namodu chesukunnarani dhruveekarinchaaru. isuka leka ninditudu hatyaayatnaaniki paalpaddaarani meeru e aadhaaramtho cheppaarantuu poliisulu prasninchagaa, ghatana jarigina anantaram jilla espy meediatho maatlaadutuu ide anumaanaanni vyaktam cheyadam chusi aa aadhaaraalathone taanuu matladinatlu polisulaku vivarinchaanani ravindra cheppaaru. gatha konni rojulugaa vichaarana paerutho tedepa nethalanu ibbandi pedutunnaarani annaru. poliisulu nyaayabaddhamgaa vichaarana jarapalani korutunnanani telipaaru. ninditudni vichaaristunna poliisulu rendu rojullo vichaarana puurti chesi vivaraalu velladistara, leda custady gaduvu podigimpu koratara annadi teliyalsi undi.